**90 godina od rođenja reditelja Mila Đukanovića**

**PROGRAM OBILJEŽAVANJA**

**30. septembar 2017.**

**Kosa sala Narodne biblioteke „Radosav Ljumović“ u Podgorici**

1. ***''Muškarci juče, danas i...'' (1963) u 19h***

**Režija:** Milo Đukanović

**Glumci**: Slobodan Perović, Olivera Marković, Mija Aleksić, Jelena Jovanović Žigon, Velimir Bata Živojinović...

**Sadržaj**: Žena građanina Đoka Lazića je prezaposlena. Poslije nekoliko neuspjelih angažmana kućnih pomoćnica, Đoko preuzima ulogu počevši da se ponaša kao domaćica, u muškom i ženskom društvu, na ulici i u stanu, na pijaci i u prodavnici. Njegova supruga, takođe stiče nove navike i počinje da se ponaša onako kako se nekada Đoko ponašao, od čega proističu mnoge zgode i nezgode, ljubomora, svađe, zborovi žena radi preinačenja bračnih odnosa i na kraju pobjeđuje ljubav.

1. ***''Ne diraj na sreću'' (1961) u 21h***

**Režija:** Milo Đukanović

**Glumci**: Slobodan Perović, Pavle Vujisić, Irena Kolersar, Viktor Starčić, Mirjana Dinulović, Ljubiša Jovanović

**Sadržaj:** Po zaključenju opštesvjetskog mira, svi ratni budžeti upotrijebljeni su za ostvarivanje visokog standarda. Ne mogavši da se naviknu na novonastalo blagostanje, ljudi bježe iz svojih prostanih stanova da bi se i dalje sastajali po parkovima. Kada se u sve umješa i sud, koji nastoji da uvjeri građane u neumitnost boljih uslova života, glavni junak se budi iz svog utopističkog sna.

**Biografija reditelja:** Milo Đukanović, rođen u Čevu 30. septembara 1927. godine, bio je istaknuti jugoslovenski reditelj i scenarista. Poznat po istančanom smislu za humor i izuzetnim osjećajem za dramu, u svojoj karijeri režirao je popularne jugoslovenske filmove kao što su: ''Muškarci juče, danas i...'' (1963), ''Jugoslavija pomorska zemlja'' (1963), ''Inspektor'' (1965), ''Žedni car'' (1967) i mnoge druge. Osim filmova, Đukanović je režirao serije: ''Ceo život za godinu dana'' (1971) - 25 epizoda, ''Kamiondžije'' (1973) - 10 epizoda i ''Kamiondžije 2'' (1984) - osam epizoda. Sarađivao je sa najvećim imenima jugoslovenske kinematografije, a pored scenarija koje je pisao za svoje filmove sa Radomirom Šaranovićem, Ratkom Đurovićem, Mirkom Kovačem i Borislavom Pekićem, napisao je scenario za film '’13. jul'' (1982).

Milo Đukanović je preminuo 25. oktobra 1989. godine u Beogradu.